റിലീസിന് മുമ്ബ് പിടികിട്ടാപ്പുള്ളി വ്യാജ പ്രിന്റ് ടെലഗ്രാമില് ഈ അവസ്ഥ പരിതാപകരമെന്ന് സംവിധായകന് X ഗോകുലം മൂവിസ് നിര്മ്മിച്ച് അഹാനയും സണ്ണി വെയിനും കേന്ദ്ര കഥാപാത്രങ്ങളായ പിടികിട്ടാപ്പുള്ളിയുടെ വ്യാജ പതിപ്പ് റിലീസിന് മുമ്ബ് ടെലഗ്രാമില്. ആഗസ്റ്റ് 27നായിരുന്നു ചിത്രത്തിന്റെ റിലീസ് പ്രഖ്യാപിച്ചത്. എന്നാല് അതിന് മുമ്ബ് തന്നെ ചിത്രത്തിന്റെ വ്യാജ പതിപ്പ് പ്രചരിക്കുകയായിരുന്നു. ഒടിടി പ്ലാറ്റ്ഫോമായ ജിയോ മൂവീസിലാണ് ചിത്രം റിലീസ് ചെയ്തത്. നവാഗതനായ ജിഷ്ണു ശ്രീകണ്ഠനാണ് ചിത്രത്തിന്റെ സംവിധായകന്. വ്യാജ പ്രിന്റ് ചോര്ന്ന വിഷയത്തെ കുറിച്ച് ജിഷ്ണു ഫേസ്ബുക്ക് ലൈവില് സംസാരിച്ചിരുന്നു. 11 മണിക്ക് റിലീസ് ചെയ്യാനിരുന്ന ചിത്രമായിരുന്നു. എന്നാല് രാത്രിയോടെ തന്നെ നിരവധി പേര് വിളിച്ചു. റിലീസിനോട് അനുബന്ധിച്ച് ഫോണ് കോള് വന്നപ്പോള് പുതുമുഖ സംവിധായകന് എന്ന നിലയില് സന്തോഷം തോന്നി. എന്നാല് ചിത്രത്തിന്റെ വ്യാജ പ്രിന്റ് ടെലഗ്രാമില് ഉണ്ടെന്ന് പറയാനായിരുന്നു അവര് വിളിച്ചത്. സംഭവത്തില് പരാതി നല്കുകയാണെന്നും ജിഷ്ണു അറിയിച്ചു. ജിഷ്ണുവിന്റെ വാക്കുകള്: 11 മണിക്കായിരുന്നു സിനിമയുടെ റിലീസ് പ്ലാന് ചെയ്തിരുന്നത്. എന്നാല് രാത്രിയോട് കൂടി ഒരുപാട് പേര് എന്നെ വിളിക്കാന് തുടങ്ങി. സിനിമ റിലീസ് ചെയ്യുന്ന സമയത്ത് ആളുകളുടെ വിളി വരുന്നത്, പുതുമുഖ സംവിധായകനെ സംബന്ധിച്ചടത്തോളം സന്തോഷം നല്കുന്ന കാര്യമാണ്. എന്നാല് സത്യത്തില് എനിക്ക് സങ്കടമാണ് തോന്നുന്നത്. പടം ഇപ്പോള് തന്നെ ടെലിഗ്രാമിലൂടെ പുറത്തുവന്നു എന്ന കാര്യമാണ് വിളിക്കുന്നവര്ക്ക് പറയാനുണ്ടായിരുന്നത്. 2016 മുതലുള്ള എന്റെ പരിശ്രമമാണ് പിടികിട്ടാപ്പുള്ളി എന്ന സിനിമ. നാലര കൊല്ലം ഞാന് ഈ സിനിമയ്ക്കായി ജീവിതം മാറ്റുവച്ചു. സിനിമ നല്ലതോ ചീത്തയോ എന്നത് രണ്ടാമത്തെ കാര്യം. എന്നെ വിശ്വസിച്ച് പണം മുടക്കിയ നിര്മാതാവുണ്ട്. ജിയോ പോലുള്ള പ്ലാറ്റ്ഫോം സിനിമയുടെ ഡിജിറ്റല് റൈറ്റ്സ് വാങ്ങുകയും ചെയ്തു. എന്നിട്ടും ഇത്രയും വലിയൊരു പ്ലാറ്റ്ഫോമില് നിന്നു തന്നെ ചിത്രം ലീക്ക് ആയി. സംഭവിക്കാന് പോകുന്നത് ഇനി ഇവര് മലയാള സിനിമകള് വാങ്ങാതെയാകും. ഇതാണല്ലോ അവസ്ഥ. എന്നെപ്പോലെ സിനിമ കണ്ടു നടക്കുന്ന സംവിധായകരുടെ അവസ്ഥയും പരിതാപകരമാകും. ടെലിഗ്രാമില് സിനിമ കണ്ടു എന്ന് പറഞ്ഞ് ഇനി ദയവ് ചെയ്ത് ആരും എന്നെ വിളിക്കരുത്. നല്ല മനസുള്ളവര് ജിയോ പ്ലാറ്റ്ഫോമിലൂടെ തന്നെ സിനിമ കാണണം. TAGS: Popular X വ്യാജ പ്രിന്റ് ചോര്ന്ന വിഷയത്തെ കുറിച്ച് ജിഷ്ണു ഫേസ്ബുക്ക് ലൈവില് സംസാരിച്ചിരുന്നു. 11 മണിക്ക് റിലീസ് ചെയ്യാനിരുന്ന ചിത്രമായിരുന്നു. എന്നാല് രാത്രിയോടെ തന്നെ നിരവധി പേര് വിളിച്ചു. റിലീസിനോട് അനുബന്ധിച്ച് ഫോണ് കോള് വന്നപ്പോള് പുതുമുഖ സംവിധായകന് എന്ന നിലയില് സന്തോഷം തോന്നി. എന്നാല് ചിത്രത്തിന്റെ വ്യാജ പ്രിന്റ് ടെലഗ്രാമില് ഉണ്ടെന്ന് പറയാനായിരുന്നു അവര് വിളിച്ചത്. സംഭവത്തില് പരാതി നല്കുകയാണെന്നും ജിഷ്ണു അറിയിച്ചു. TAGS: